  Виталий Пронин Эгра каргуртын быдэс арня ӵоже ни шаерысьтымы кибашлыос бычкыен ужало, тӥрен корасько. Отын ортче пу скульптураосъя фестиваль.Кибашлыослэн арлы быдэ ортчись ужрадазы туэ 15 ёросысь 29 мурт пыриське. Бадӟым пу скульптура лэсьтӥсьёс ужъёссэс сӥзьыны кулэ Эгра каргуртлэн 400 ар тырмонэзлы яке удмурт калыклэн вашкала мадёсъёсызлы. Ужрад Эгра каргуртын ортче бере, куд-ог амалоос Лӧпшо Педунез палэнэ кельтӥллямтэ. Ярысь кибашлыос ӟечыран лэсьто, Ува ёросысь Бызара гуртысь воргоронъёс - бадӟым капка. Кызьы ивортӥз Эграысь калык киужъёсъя центрен кивалтӥсь Наталья Злобина, тужгес аспӧртэмлыко уж дасяло Пичи Пурга ёросысь Вуж Мӧнья гуртысь кибашлыос. Соос калыклы шутэтскон ӟус дасяло, нош отын, пе, пукоз Лӧпшо Педунь, солэн кияз арганэз но луоз.Балезино ёросысь пу вӧлӥсьёс пукон инты - беседка - дасяло, выжыкылысь геройёсты вӧло. Туннэ нуназе бере тодмо луозы вормисьёслэн нимъёссы, нош вань лэсьтэм скульптураосты ёрос администрацилэн юртэз вӧзысь парке интыялозы.Валентина Емельянова Теги: кибашлы  